Diari Oficial de la Generalitat Valenciana


Sumari del DOGV 3951, del 02-03-2001 (2001/1657)

Informació pública del programa d'actuació integrada per al desenvolupament del sector un del Pla General d'Ordenació Urbana de Paiporta.
-----------------------------------------------------------------------------------------------------------------------------------------

### Dades del document

Número de DOGV
:   3951

Data del DOGV
:   02-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1657


Organisme emissor
:   Gesfesa València, SL

Tipus de document
:   Anunci

Informació pública del programa d'actuació integrada per al desenvolupament del sector un del Pla General d'Ordenació Urbana de Paiporta. [2001/1657]
  
L'entitat mercantil Gesfesa-Valencia, SL, amb domicili social a la plaça del Pintor Genaro Lahuerta, 47, B-1a., de València, i CIF B-96252069, ha presentat programa per al desenvolupament i la gestió del sector un del Pla General d'Ordenació Urbana (en endavant PGOU) de la població de Paiporta (València), junt amb el pla parcial que estableix la seua ordenació detallada, tot això a l'empara del que disposa l'article 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, (Diari Oficial de la Generalitat Valenciana número 2.394, de 24 de novembre de 1994), a l'efecte de la qual i atenent al que estableix la norma legal esmentada es notifiquen els següents punts:
  
a) Que aquesta documentació ha sigut protocol·litzada, mitjançant acta de data 16 de febrer de 2001, amb número de protocol 288/2001, pel notari de Paiporta Javier Pablo Monforte Albalat, amb despatx a la plaça Major, 4, 2n., de Paiporta.
  
b) Que un exemplar del programa i pla parcial ha sigut dipositat, amb data 9 de febrer de 2001, davant l'Ajuntament de Paiporta.
  
c) Que en aplicació del que disposa l'article 48.1.c, en relació amb l'article 46.3, ambdós de la Llei 6/1994, de 15 de novembre, es procedeix a sotmetre el programa i pla parcial a informació pública, per termini de 20 dies hàbils, que comptaran a partir del dia següent de la publicació d'aquest anunci en el Diari Oficial de la Generalitat Valenciana.
  
En el termini dels 20 dies, qualsevol persona podrà comparéixer en l'expressada notaria en dia hàbil i entre les 10.00 i 14.00 hores per a obtindre còpia de l'acta de protocol·lització del document esmentat o sol·licitar l'exhibició d'aquest.
  
d) Així mateix, es fa constar la possibilitat de consultar en l'Ajuntament de Paiporta, Secció d'Urbanisme, situada en la segona planta, la còpia del programa i pla parcial allí dipositada, així com l'expedient i actuacions derivades, i presentar, si ho considera oportú, davant l'ajuntament, al·legacions o alternativa tècnica que pretenga competir amb l'exposada al públic, així com proposicions juridicoeconòmiques per a executar qualsevol de les alternatives.
  
Si durant l'exposició al públic d'aquest programa, algú haguera iniciat una segona exposició pública distinta, en competència amb aquella, serà procedent la pròrroga de termini regulada en l'article 46.4 de la LRAU.
  
e) En l'article 48.2, en relació amb l'article 46.4 i 5 de la Llei 6/1994, s'expressa que el termini dels cinc dies hàblis per a presentar les proposicions juridicoeconòmiques comença el dia següent hàbil a la finalització del termini dels 20 dies anteriorment indicat.
  
Durant aquest termini podran formular-se les proposicions juridicoeconòmiques esmentades en l'Oficina de Contractació de l'Ajuntament de Paiporta.